KCE: โบรกฯส่องกำไร 4Q58 ดีกว่าคาดเดิมพร้อมคาดกำไรปีนี้สดใสแนะซื้อเป้า 79 บาท
KCE ราคาหุ้นที่ขึ้นมา 15% ในเวลา 2 สัปดาห์น่าจะสะท้อนความคาดหวังในงบไตรมาส 4/58 ที่ดีกว่าคาดเดิม โดยคาดกำไรสุทธิในไตรมาส 4/58 ทำ all time high ที่ 651 ล้านบาท (+12% เทียบช่วงเดียวกันของปีก่อน +13% เทียบไตรมาสก่อนหน้า เพราะ Utilization ของโรงงานใหม่ KCEL2 ที่เพิ่มขึ้นทำให้ GPM สูงถึง 34% คาดกำไรสุทธิปี 59 เติบโต 35% จากการเร่งผลิตใน KCEL2 ที่ต้นทุนการผลิตต่ำกว่าโรงงานเดิม
27 ม.ค. 2559

บล.โนมูระ พัฒนสิน ระบุในบทวิเคราะห์วันนี้ (27 ม.ค.) ว่า บริษัท เคซีอี อีเลคโทรนิคส์ จำกัด (มหาชน) หรือ KCE ราคาหุ้นที่ขึ้นมา 15% ในเวลา 2 สัปดาห์น่าจะสะท้อนความคาดหวังในงบไตรมาส 4/58 ที่ดีกว่าคาดเดิม แนะนำ Switch จาก KCE (เป้าหมาย79 บาท ไม่มี upside 2%) ไป DELTA (เป้าหมาย90 บาท upside 16.8%) ซึ่งเป็นหุ้นที่ได้ประโยชน์จากค่าเงินบาท
แนวโน้มการเติบโตของอุตฯรถยนต์ สำหรับ KCE มีมุมมองเชิงบวกหลัง Preview meeting วันที่ 25 ม.ค.ที่ผ่านมา โดยคาดกำไรสุทธิในไตรมาส 4/58 ทำ all time high ที่ 651 ล้านบาท (+12% เทียบช่วงเดียวกันของปีก่อน +13% เทียบไตรมาสก่อนหน้า เพราะ Utilization ของโรงงานใหม่ KCEL2 ที่เพิ่มขึ้นทำให้ GPM สูงถึง 34% คาดกำไรสุทธิปี 59เติบโต 35% จากการเร่งผลิตใน KCEL2 ที่ต้นทุนการผลิตต่ำกว่าโรงงานเดิม